Suchinthana/ta-wikipedia huggingface dataset:
காயத்தரி ஜோஷி

காயத்ரி ஜோஷி இந்திய வடிவழகியும் முன்னாள் பாலிவுட் நடிகையும் ஆவார். 2004 ஆம் ஆண்டு வெளியான சுவாதேஸ் இவர் நடித்த ஒரே திரைப்படமாகும்.

பணி 
1999 ஆம் ஆண்டு நடைபெற்ற  ஃபெமினா மிஸ் இந்தியா அழகி போட்டியில் இறுதி ஐந்து போட்டியாளர்களில் ஒருவரான இவர், சோனி எண்டர்டெயின்மெண்ட் அலைவரிசையின் பார்வையாளர்கள் வாக்களிப்பதன் மூலம் முடிசூட்டப்பட்டார். மேலும் ஜப்பானில் 2000 ஆம் ஆண்டு மிஸ் சர்வதேச அழகிப் போட்டியில் இந்தியாவை பிரதிநிதித்துவப்படுத்தத் தேர்ந்தெடுக்கப்பட்டார். பல இசைக் காணொளிகளில் தோற்றமளிக்கும் வகையில் விளம்பர மாதிரியாக பணிபுரிந்தார். ஜக்ஜித் சிங்கின் காகஸ் கி காஷிதி மற்றும் ஜஞ்சர்ஜியாவின் ஹான்ஸ் ராஜ் ஹான்ஸ் இசைக் காணொளிகளில் அவர் நடித்தார்.

அவர் இன்னும் கல்லூரியில் இருந்தபோது, ​​பாம்பே டையிங், பிலிப்ஸ், பாண்ட்ஸ், கோட்ரெஜ், சன்சில் மற்றும் எல்ஜி ஆகியவற்றின் விளம்பரங்களிலும், ஷாருக்கான் உடன் ஹுண்டாய் விளம்பரத்திலும் நடித்தார். 2001 ஆம் ஆண்டில் நாட்காட்டியிலும் இவரது படங்கள் வெளியாகின. 2004 ஆம் ஆண்டு டிசம்பர் மாதம் அசுதோஸ் கோவார்கரின் சுவாதேஸ் திரைப்படத்தில் பாலிவுட்டில் அறிமுகமானார். இத்திரைப்படத்தில் ஷாருக்கானுடன் நடித்தார். சுவாதேஸ் திரைப்படத்தில் நடித்தமைக்காக இந்திய திரைப்பட விமர்சகர்களிடமிருந்து வலுவான வரவேற்பைப் பெற்றார். மேலும் 2004 ஆம் ஆண்டுக்கான திரைப்பட விருதுகளில் சிறந்த பெண் புதுமுகமாக பல பரிந்துரைகளை ஜோஷி பெற்றார்.

ஆரம்பகால வாழ்க்கை 
நாக்பூரில் உள்ள மவுண்ட் கார்மல் உயர்நிலைப்பள்ளியில் படித்தார். மேலும் குடும்பம் மும்பைக்கு திரும்பிய போது அவர் தடாரில் உள்ள ஜே. பி வச்சா உயர்நிலைப் பள்ளியில் சேர்ந்தார். பள்ளி முடிந்த பின் அவர் சிடன்ஹாம் கல்லூரியில் கற்றார். கல்லூரியில் கற்கும் போது விளம்பரங்களில் மாதிரியாக பணிபுரிந்தார். ஜோஸி கல்லூரியில் வணிக கல்வியில் பட்டம் பெற்றார்.

1999 ஆம் ஆண்டு நடந்த மிஸ் பெமினா இந்தியா அழகிப் போட்டியில் இறுதி ஐந்து போட்டியாளர்களில் ஒருவராக இருந்தார். அதே ஆண்டு ஜப்பானில் நடந்த மிஸ் சர்வதேச அழகி அணிவகுப்பில் இந்தியாவை பிரதிநிதித்துவப்படுத்தி கலந்துகொண்டார்.

27 ஆகஸ்ட் 2005 அன்று, கிராண்ட் ஹையட் ஹோட்டலில் அவர் ஓபராய் கட்டுமானத்தின் விளம்பரதாரரான விகாஸ் ஓபெரோவை மணந்தார்.

விருதுகள் 

 2005 பாலிவுட் பட விருது, சிறந்த பெண் அறிமுக நடிகை
 2005 ஸ்டார் ஸ்கீரின் விருது,  மிகவும் நம்பிக்கையான புதுமுகம் - பெண்,  சுவாதேஸ்
 2005 ஸீ சினி விருது,  சிறந்த பெண் அறிமுக நடிகை
 2005 குளோபல் இந்தியா பட விருது,  சிறந்த புதுமுக நடிகை, சுவாதேஸ்

மேற்கோள்கள் 

1977 பிறப்புகள்
வாழும் நபர்கள்
இந்தித் திரைப்பட நடிகைகள்
கானாங்கெளுத்தி

கானாங்கெளுத்தி (Mackerel) என்பது ஆழ்கடலில் வாழும் வெவ்வேறு இன மீன்களைக் குறிக்கும் பொதுவான பெயராகும். ஸ்கோம்பிரிடே என்ற குடும்பத்தில் உள்ள பெரும்பாலான மீன் இனங்கள் கானாங்கெளுத்தி வகையைச் சேர்ந்தவையாக உள்ளன. 

இவை வெப்பநிலை மற்றும் வெப்ப மண்டல கடல்களிலும் காணப்படுகின்றன. பெரும்பாலும் இவை கடலோரப் பகுதில் உள்ள நீரிலேயே வாழ்கின்றன.

உணவாக
உலகளவில் உண்ணப்படும் மீன் உணவுகளில் கானாங்கெளுத்தி முக்கியமானதாகும். எண்ணெய் மீனான இதில் ஒமேகா-3 கொழுப்புச் சத்து நிறைந்துள்ளது.  கானாங்கெளுத்தியின் சதை விரைவாக கெட்டுவிடக் கூடியது என்பதால் இது நோய்த்தொற்றை ஏற்படுத்தும் வாய்ப்புள்ளது. எனவே முறையாகப் பதப்படுத்திய மீன்களைத் தவிர மற்ற மீன்களைப் பிடித்த நாள்றே உண்டுவிட வேண்டும்.

மேற்கோள்கள்

 பொதுவான மீன் பெயர்கள்
கானாங்கெளுத்தி மீன்கள்
குபீர் (திரைப்படம்)

குபீர் (Gubeer)  (2014) ல் வெளிவந்த நகைச்சுவைத் தமிழ்த்திரைப்படம் , எழுத்து மற்றும் இயக்கம் திலீப்குமார் ராஜேந்திரன், தயாரிப்பு ஆர்ச்சர் சினிமாஸ்.  வார இறுதியில் மகிழ்ச்சிக்காக வெளியில்செல்லும் ஒரு சில ஆண்களைப் பற்றிய படமாகும்.  இத்திரைப்படம் முதலில் தமிழ்நாட்டில் மட்டுமே வெளியிடப்பட்டது.  படத்தின் கட்டமைப்பையும் கதை பற்றியும் ஒரு பாராட்டான விமர்சனங்களையே பெற்றது.

கதை 
இது 'சிவப்பு வண்ண ஓவியம்' எனக் கருதப்படும் ஒரு குழுவினரின் கதை. ஒரு 24 மணி நேரத்தில் அவர்கள் வெளிப்படுத்தும் எண்ணங்கள், எல்லாவற்றையும் தன்னிச்சையாக பேசுவது அதை வெளிப்படையாக நினைவுபடுத்துவதும் , போன்றவைகளை நகைச்சுவையாக சொல்கிறது.

நடிகர்கள் 
இந்தத் திரைப்படக் குழுவில் 5 நண்பர்கள் இருக்கிறார்கள், அவர்கள் ஒரே மென்பொருள் நிறுவனத்தில் பணி புரிந்து, பின்னர் அவ்வேலையை விட்டுவிட்டு பிறகு, அவர்கள் இத்திரைப்படத்துக்காக ஒன்றாக சேர்ந்து நடித்துள்ளனர். நட்சத்திர நடிகர்களைகளைத் தவிர, நடிகர் வெள்ளை, தமிழ், ரவி மற்றும் பிரதாப் ஆகியோரும் நடித்துள்ளனர்.. பிரபு உரிமையாளராக நடித்துள்ளார், இவர்களுடன் சேர்ந்து, போவெர் என்ற பெயரில் ஒரு செல்ல நாயும் நடித்துள்ளது

திலீப் - திலீப்
ரவி - ரவி
வொயிட் -வொயிட்
தமிழ் -தமிழ்
பிரதாப் - பிரதாப் 
பிரபு -பிரபு 
ராஜிவ் -காவலர் 2
ஆதி - காவலர் 1
மனோஜ் - மனோஜ் 
சங்கர் -குடிகாரனாக'
போவெர் - போவெர் '

தயாரிப்பு 
திலீப் இப்படத்தை ஜனவரி 2013 இல் எழுத ஆரம்பித்தார். 16 ஏப்ரல் 2013 படப்பிடிப்பு தொடங்கப்பட்டது. இப்படம் 19 நாட்களில் படமாக்கப்பட்டது. இந்தியத் திரைப்படத் தணிக்கை குழு  'ஏ'  சான்றிதழை 31 மார்ச் 2014 இல் வழங்கியது.  தியாகராசர் பொறியியல் கல்லூரியில் பயின்ற திலீப்பின் நண்பர்களால் இப்படத்திற்கு நிதி வழங்கப்பட்டது.

இசையமைப்பு 
8 பாடல்கள் அடங்கிய இதன் ஒலித்தொகுப்பு விஷால் -ஆதித்யாவால் இசையமைக்கப்பட்டு 2014 பிப்ரவரி அன்று கார்த்திக் சுப்புராஜ் மற்றும் பாலாஜி தரணீதரன் ஆகியோரைக் கொண்டு வெளியிடப்பட்டது.

வரவேற்பு 
இந்த படம் விமர்சன ரீதியான பாராட்டைப் பெற்றது.தினமலர் ஜிகர்தண்டா (திரைப்படம்) பட இயக்குநர் கார்த்திக் சுப்புராஜ் இப்படத்தை நன்கு பாராட்டினார்.  நடுவுல கொஞ்சம் பக்கத்த காணோம் இயக்குநர் பாலாஜி தரணீதரன் , மூடர் கூடம் நவீண் நடிகர் விஜய் சேதுபதி ஆகியோரும் இப்படத்தை வெகுவாக வரவேற்றுள்ளனர்.

வெளியீடு 
"குபீர்" தமிழ்நாட்டில்  ஒரு சில திரையரங்குகளில் மட்டுமே அக்டோபர் 10  அன்று வெளியானது, ஆர்ச்சர் சினிமாஸ் அதன் வெளியீட்டை ஒரு நாளுக்குப் பிறகு வெளியிட்டது.

மேற்கோள்கள்

வெளி இணைப்புகள் 
 
 Official Grubeer Facebook Page

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
நர்த்தகி நடராஜ்

நர்த்தகி நடராஜ் (Narthaki Nataraj), தமிழ்நாட்டின் மதுரை மாநகரில், வண்டியூர் மாரியம்மன் தெப்பக்குளம் அருகே அமைந்த அனுப்பானடி பகுதியில், பெருமாள் பிள்ளை - சந்திராம்மாள் இணையரின் பத்து குழந்தைகளில், ஐந்தாம் குழந்தையாக நடராஜ் எனும் பெயரில் பிறந்தவர். சிறு வயதில் தன்னில் பெண்மை  இருப்பதை உணர்ந்த நடராஜ்,  பெண்களின் உடைகளை அணியத்துவங்கினார்.

இதனால் நடராஜ் தன்னை ஒத்த திருநங்கைத் தோழியான சக்தியுடன் இணைந்து, பத்மினி, வைஜெயந்திமாலா போன்றோரின் திரைப்படங்களை பார்த்து, தாங்களே நடனப் பயிற்சிகளை  மேற்கொண்டனர். +2 வரை பள்ளிக் கல்வியை முடித்த நடராஜ், தஞ்சாவூர் தமிழ் பல்கலைக் கழக உதவி நடனப் பேரராசிரியராக பணி செய்தார். குருகுல முறையில் பரதநாட்டியம் கற்றுத் தேறினர். தஞ்சை நால்வர் வழிவந்த கே. பி. கிட்டா பிள்ளையிடம் நேரடியாக நடனம் கற்றவர்களில் இவரும் ஒருவர்.   

பின்னர் நர்த்தகி நடராஜ் எனும் பெயரில் இந்தியாவிலும், வெளிநாடுகளிலும் தமிழசைக் கலைஞர் என அறியப்பட்டார். இவர் தற்போது சென்னையில் வாழ்கிறார். 
 
கடந்த  30 ஆண்டுகளாகளுக்கும் மேலாக பரதநாட்டியத்திற்கு  தமது வாழ்வை அர்ப்பணித்துள்ள இவரது  திறமையைப் பாராட்டி,  இந்திய அரசு 2019-இல் பத்மஸ்ரீ விருந்து வழங்கி பெருமைப்படுத்தியுள்ளது.

சிறப்புகள்
 தமிழ்நாட்டில் திருநங்கை என்ற பெயரை முதன் முதலில் பயன்படுத்தியவர். 
 கடவுச் சீட்டு பெற்ற முதல் திருநங்கை.
 தமிழ்நாடு அரசின் பதினொன்றாம் வகுப்பு தமிழ் பாடநூலில் நர்த்தகி நடராஜ் வாழ்க்கை பாடமாக உள்ளது.  
 முதன் முதலில் மதிப்புறு முனைவர் மற்றும்  கலைமாமணி விருது பெற்ற  திருநங்கை. 
 பல வெளிநாட்டுப் பல்கலைகழகங்களில் வருகை தரு பேராரசிரியராக பணி செய்கிறார்.
 தமிழ்நாடு அரசின் திட்டக்குழு உறுப்பினர்களில் ஒருவராகவும் நியமிக்கப்பட்டுள்ளார்.

விருதுகள்
 பத்மஸ்ரீ - (2019) - இந்திய அரசு 
மதிப்புறு முனைவர் - (2016) - தஞ்சாவூர் பெரியார் மணியம்மை பல்கலைக்கழகம்
 கலைமாமணி - தமிழ்நாடு அரசு
 மியூசிக் அகாதெமியின் நிருத்திய கலாநிதி விருது 2021

இதனையும் காண்க
 பத்மசிறீ விருது பெற்ற தமிழர் பட்டியல்

மேற்கோள்கள்

வெளி இணைப்புகள்
  நர்த்தகி நடராஜின் பரதநாட்டியம் - காணொளி
 தமிழிசை நடனக்கலைஞர் நர்த்தகி நடராஜ் - அவர்களுடன் ஒரு நேர்காணல்

திருநங்கை
0
பரதநாட்டியக் கலைஞர்கள்
மதுரை மாவட்ட நபர்கள்
தமிழ்நாட்டு நடனக்கலைஞர்கள்
கலைமாமணி விருது பெற்றவர்கள்
பத்மசிறீ விருது பெற்ற கலைத் துறையினர்
ந.ந.ஈ.தி நபர்கள்
ஜனனம்

ஜனனம் 2004 ஆம் ஆண்டு வெளியான தமிழ்த் திரைப்படம். அருண் விஜய், பிரியங்கா திரிவேதி, ஆஷிஷ் வித்யார்த்தி, ரகுவரன், வடிவேலு, சார்லி மற்றும் நாசர் ஆகியோர் நடிப்பில், ரமேஷ் செல்வன் இயக்கத்தில், பாலகுமாரன் வசனத்தில் பரத்வாஜ் இசையில் வெளியானது. 2002 ஆம் ஆண்டு துவங்கிய இப்படம் 2004 ஆம் ஆண்டு வெளியானது.

கதைச்சுருக்கம் 
சூர்யா (அருண் விஜய்) வேலை தேடிக்கொண்டிருக்கும் முதுநிலை பட்டதாரி இளைஞன். அவனது காதலி சுருதி (பிரியங்கா திரிவேதி). சமுதாயத்தில் நடக்கும் அக்கிரமங்களைக் கண்டு கோபப்படும் சூர்யாவை சுருதி சமாதானப்படுத்துகிறாள். பட்டப்படிப்பில் தங்கப்பதக்கம் வென்ற சூர்யாவின் நண்பனுக்கு (சார்லி) வேலை கிடைக்கவில்லை. வங்கியில் சுயதொழில் கடன் கொடுக்கவும் மறுக்கிறார்கள். வேலை தேடிக்கொண்டிருக்கும் மற்றொரு தங்கப்பதக்கம் பெற்ற நண்பன் விபத்தில் இறக்கிறான். எழுத்தாளர் உதயமூர்த்தியை (ரகுவரன்) சந்திக்கும் சூர்யாவின் வாழ்க்கை மாறுகிறது. சூர்யா, உதயமூர்த்தி மேலும் சில நண்பர்கள் ஒன்று சேர்ந்து 'வேலையற்ற பட்டதாரிகள் அமைப்பு' என்பதை உருவாக்கி இளைஞர்களுக்கு வேலைவாய்ப்பைப் பெற்றுத்தர முயற்சிக்கின்றனர். இதற்கு அரசியல்வாதி முத்துக்கருப்பன் (ஆஷிஷ் வித்யார்த்தி) தடை செய்கிறான். உதயமூர்த்தி சுடப்பட்டு இறக்கிறார். சூர்யா சிறையில் அடைக்கப்பட்டு சித்ரவதை செய்யப்படுகிறான். வேலைவாய்ப்பற்ற இளைஞர்களைக் கொண்டு மிகப்பெரும் பேரணி நடத்தி மக்கள் கவனத்தை ஈர்க்கிறான். இதனால் இளைஞர்களின் பிரச்சனை தீர்ந்ததா? என்பதே மீதிக்கதை.

நடிகர்கள் 

 அருண் விஜய் - சூர்யா 
 பிரியங்கா திரிவேதி - சுருதி 
 ஆஷிஷ் வித்யார்த்தி - முத்துக்கருப்பன்
 ரகுவரன் - உதயமூர்த்தி 
 வடிவேலு
 சார்லி - சூர்யாவின் நண்பன் 
 நாசர்
 காளிதாஸ் 
 நந்திதா ஜெனிபர் - சிறப்புத்தோற்றம்

தயாரிப்பு 
இப்படம் நிதிப்பிரச்சனை உட்பட பல காரணங்களால் மிகத் தாமதமாக வெளியானது. பிரியங்கா திரிவேதி- உபேந்திரா திருமணமும் படத்தயாரிப்பு தடைபட ஒரு காரணமானது.

இசை 

 ஒரே ஒரு முத்தம் - கார்த்திக், ஸ்ரீலேகா பார்த்தசாரதி 
 பிடிவாதம் பிடிக்காதே - ரஞ்சித், மஹதி 
 எங்கே தவறுகள் - பரத்வாஜ்
 சுஸ்மிதா கிஸ் தந்தா - திப்பு
 சுடும் வரை நெருப்பு - யுகேந்திரன், திப்பு, கார்த்திக், டிம்மி, பாலாஜி 
 நீதானே எம்மேலே - ஹரிஷ் ராகவேந்திரா, சின்மயி

பாராட்டு 
அருண் விஜய் : எழுத்தாளர் பாலகுமாரனுக்கு அஞ்சலி தெரிவித்து அருண் விஜய் ட்வீட் செய்தது. "என்னுடைய ஜனனம் திரைப்படம் சமூகப் பிரச்சினை குறித்து ஆழமாகப் பேசக்கூடிய படமென்பதால், அதற்காக மிகுந்த சிரத்தையுடன் பணிபுரிந்தார். அந்தப் படத்தில் அவர் எழுதிய வசனங்கள் அனைத்தும் நினைவுகூரத்தக்கன."

மேற்கோள்கள் 

இந்தியத் தமிழ்த் திரைப்படங்கள்
2004 தமிழ்த் திரைப்படங்கள்
பரத்வாஜ் இசையமைத்த திரைப்படங்கள்
ரகுவரன் நடித்த திரைப்படங்கள்
வடிவேலு நடித்த திரைப்படங்கள்
நாசர் நடித்த தமிழ்த் திரைப்படங்கள்
சார்லி நடித்த திரைப்படங்கள்
தெனாவட்டு

தெனாவட்டு (Thenavattu) திரைப்படம் 2008-ஆம் ஆண்டு வெளியான ஓர் இந்தியத் தமிழ் அதிரடித் திரைப்படமாகும். இத்திரைப்படத்தை வி.வி.கதிர் எழுதி, இயக்க, ஆன்டனி தயாரித்தார். இத்திரைப்படத்தில் ஜீவா (திரைப்பட நடிகர்), பூனம் பாஜ்வா மற்றும் பலர் நடித்துள்ளனர். இத்திரைப்படத்தை சன் படங்கள்

நிறுவனம் வெளியிட்டது .

நடிகர்கள் 

 ஜீவா - கோட்டை
 பூனம் பாஜ்வா - காயத்ரி
 கஞ்சா கருப்பு - வெள்ளையன்
 ரவி காலே - கைலாசம்
 ஷாபி - சந்தோஷ்
 சாய்குமார் - சூர்யப்ரகாஷ்
 ராஜன் பி.தேவ் - மந்திரி
 சரண்யா - கோட்டையின் தாய்
 டெல்லி கணேஷ் - காயத்திரியின் தந்தை
 ரேவதி

கதைச்சுருக்கம் 
சில மாதங்களுக்கு முன்னால், ராமநாதபுரத்தில் , மர வேலையில் இருக்கும் கோட்டையின் தாய், தன் மகன் பற்றி  பெருமை பேசுவதை வழக்கமாக கொண்டிருந்தார். கோட்டை வெளியுலகத்திற்கு சென்று அனுபவங்களை பெற்று அதன் நன்மைகளை  பெற வேண்டும் என்று ஆசைப்பட்டு கோட்டையை சென்னைக்கு அனுப்பி வைக்கிறாள். கோட்டையும் அவனது நண்பன் வெள்ளையனும் (கஞ்சா கருப்பு) சென்னைக்கு செல்கிறார்கள். சென்னை சென்ற இருவரும் உள்ளூர் ரவுடியான கைலாசத்தின்  வீட்டில் அடைக்கலம் புகுகிறார்கள். கைலாசம் ரவுடி என்ற விஷயம் அந்த இரு நண்பர்களுக்கும் தெரியாது.

கைலாசம் கோட்டையை அரிவாள் செய்யும் வேலை தருகிறார். கோட்டையும் வெள்ளையனும் அந்த அரிவாள்கள் யாவும் மரம் வெட்ட பயன்படுகின்றன என்று நினைத்தனர். அந்நிலையில், வலிப்பு வந்த மனிதர்களுக்கு கோட்டை உதவுகிறான். மேலும், இசை கற்றுக்கொடுக்கும்  பெண்ணான காயத்திரியை (பூனம் பாஜ்வா) விரும்புகிறான் கோட்டை.

இந்த சூழ்நிலையில், கைலாசத்தின் மகன் சந்தோஷ் பெண்களிடம் தவறாக நடப்பதை வழக்கமாக கொண்டிருக்கிறான். சந்தோஷ் ஒரு முறை காயத்திரியை தவறான நோக்கத்துடன் துன்புறுத்துகிறான். கைலாசத்தின் மகன் சந்தோஷ் என்று கோட்டைக்கு தெரியாமல், சந்தோஷை அடித்து கொன்று விடுகிறான்.  காயத்திரியை கோட்டை திருமணம் செய்தானா? என்பது மீதி கதையாகும்.

இசை 
இந்த திரைப்படத்தின் இசையமைப்பாளர் ஸ்ரீகாந்த் தேவா ஆவார்.

விமர்சனம் 
"தெனாவட்டு ஒரு சாதாரண மசாலா படம்" என்றும், "கேலிக்கூத்தான பொருத்தமற்ற படம், அரிவாள் மட்டுமே உள்ளது" என்றும், "இயக்குநர் கதிர் அவரது குருவை போலவே ஒரு படம் எடுத்துள்ளார்" என்றும் பலவிதமான  விமர்சனங்கள் இப்படத்தைப் பற்றி கூறப்பட்டன.

மேற்கோள்கள்

வெளியிணைப்புகள் 

 https://www.imdb.com/title/tt6449408/

2008 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஜீவா நடித்துள்ள திரைப்படங்கள்
சிறீகாந்து தேவா இசையமைத்த திரைப்படங்கள்
டெல்லி கணேஷ் நடித்த திரைப்படங்கள்
பஞ்சாமிர்தம் (2008 திரைப்படம்)

பஞ்சாமிர்தம் (Panchamirtham) 2008இல் வெளிவந்த நகைச்சுவைத் திரைப்படம் .எழுத்து ,இயக்கம் ராஜு ஈஸ்வரன் இதில்  ஜெயராம் (நடிகர்), பிரகாஷ் ராஜ் மற்றும் ராஜு ஈஸ்வரன் போன்றோர் முன்னணி பாத்திரங்களில் நடித்திருந்தனர்  while அரவிந்து ஆகாசு, நாசர், சமிக்‌ஷா மற்றும் சரண்யா மோகன் ஆகியோர் முக்கிய பாத்திரங்களில் தோன்றியுள்ளனர். இப்படத்தை அபிராமி ராமனாதன் தயாரித்திருந்தார். 2008 டிசம்பர் 25 அன்று வெளியிடப்பட்டது.

கதை
இக்கதை இராமாயணக் காலத்தில் தொடங்குகிறது.  இராவணன்' பிரகாஷ் ராஜ் தனது மாமன் மாரீசனை  மானாக உருமாறி சீதையை கவர்ந்துவர கட்டளையிடுகிறான். முதலில் மறுத்த மாரீசன் தனது மனைவியின் உயிருக்கு ராவணனால் ஆபத்து ஏற்படுமென என பயந்து  இதற்கு சம்மதிக்கிறான், ஆனால் இராமன் விட்ட அம்பினால் மாரீசன் ஒரு பாறையாக மாறிவிடுகிறான். இப்போது, நவீன காலத்தில் கதை பயணம் செய்கிறது.  ராஜாராம் நாசர் பெரிய தேயிலை தோட்டத்திற்கு உரிமையாளர். அவருக்கு உதவியாக சீதாவும் சரண்யா மோகன் சமையலில் ராம் என்பவனும் அரவிந்து ஆகாசு  உதவியாக உள்ளனர் . ராம் மற்றும் சீதா இருவரும் நேசிகின்றனர். ராஜாராமின் உறவினர் (எம். எசு. பாசுகர் மற்றும் மயில்சாமி (நடிகர்) அவருடைய சொத்துகளை அபகரிக்க திட்டமிடுகின்றனர். இதற்காக சீதாவை மலையுச்சியிலிருந்து தள்ளி கொலை செய்யத் திட்டமிடுகின்றனர். தள்ளப்பட்ட சீதா நேராக மாரீசன் பாறையின் மேல் விழுந்ததால் அவன் தனது பழைய உருவை அடைகிறான். அதற்குப்பின் என்ன நடக்கிறது என்பது மீதிக்கதையாகும்.

நடிகர்கள்
 ஜெயராம் (நடிகர்)    - மாரீசன்
 பிரகாஷ் ராஜ்  - இராவணன்
 நாசர்   - ராஜாராம் மற்றும் மாணிக்கம் (இரு வேடங்களில்)
 அரவிந்து ஆகாசு  -ஸ்ரீராமன்
 சரண்யா மோகன்  - சீத்தா
சுமிக்‌ஷா -மந்தாகினி
 கருணாஸ்  - பாண்டி
 கஞ்சா கறுப்பு   - முத்து
 எம். எசு. பாசுகர்   - திருப்பதி
 மயில்சாமி (நடிகர்)
 ராஜு ஈஸ்வரன்    - இடும்பன்
 இளவரசு   - காசி
 ரெஜீனா கசான்ட்ரா  - சீதா

தாயரிப்பு
அபிராமி ராமநாதன், நன்கு அறியப்பட்ட திரையரங்கு உரிமையாளர் மற்றும் அபிராமி மெகா மால் நிறுவனத்தின் நிர்வாக இயக்குநர், பஞ்சாமிர்தம் படத் தயாரிக்க விரும்பினார். இப்படத்தின் தொடக்க விழா 2008 ஜூலை 13 ஆம் தேதி நடைபெற்றது. இயக்குநர் கே. பாலசந்தர், கே.ஆர்.ஜி., கலைப்புலி எஸ். தாணு, கலைப்புலி சேகரன், சரத்குமார், ராதா ரவி, ராம நாராயணன் ஆகியோர் விழாவை தொடங்கி வைத்தனர். பூஜையன்று நாசருடனான ஒரு பாடல் காட்சி படமாக்கப்பட்டது. முன்னதாக நடிகர் விவேக் மற்றும் நடிகர் வடிவேல் நடிப்பதா இருந்தது  சரண்யா மோகன் நடித்திருக்கும் ஒரு பாடல் காட்சி நடிகையும் நடன இயக்குனருமான காயத்ரி ரகுராமால் ஊட்டியில் படமாக்கப்பட்டது.

ஒலித்தொகுப்பு
சுந்தர் சி. பாபு இதன் இசையை மேகொள்ள கவிஞர் வாலி பாடல்களை எழுதியுள்ளார்.

விமர்சனம்
நவ் ரன்னிங் .காம் இவ்வாறு கூறியது : "பல நகைச்சுவை நடிகர்கள் நடித்து  வெளிவந்த நகைச்சுவைப் படமாகும், அதன் இலக்கு குழந்தைகள் சிரிக்க வேண்டும் என்பது தெளிவாக தெரிகிறது" . Indiaglitz wrote: "Panchamirtham is a laugh-riot". ரெடிஃப் எழுதியது: அவர்கள் வாக்குறுதி கொடுத்தது போல் வேடிக்கையாக இல்லை என்றாலும், இந்த அணி சிரிக்க வைக்கிறது". கோலிவுட். காம் எழுதியது: "பஞ்சாமிர்தம் ஒரு அற்புதமான உபசரிப்பு, ஆனால் துரதிருஷ்டவசமாக, தொலைக்காட்சியின் தாக்கங்கள் நிறைய இருந்தது". பிகைன்ட்வுட் எழுதியது: நல்ல மதிப்பு மிக்கதாக உள்ளது

மேற்கோள்கள்es

2008 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
எம். எசு. பாசுகர் நடித்த திரைப்படங்கள்
அப்பாவி

அப்பாவி (Appavi) 2011  தமிழில் வெளிவந்த நாட்டுப்பற்றைச் சொல்லும் படமாகும் .இதை இயக்கியவர் ஆர். ரகுராஜ். இப்படம் ஒரு சமுதாயத்தால் பாதிக்கப்பட்ட ஒருவன் ஊழல்வாதிகளுக்கு எதிராக பழிவாங்குவது நமக்கு உணர்த்துகிறது. அறிமுகமாக கௌதம், சுஹானி கலிதா, நடிக்க இவர்களுடன் பாக்யராஜ், சூரி போன்றோரும் நடித்திருந்தனர்.

கதை

பாரதி (கௌதம்) ஒரு நேர்மை மற்றும் நல்லொழுக்கமுடைய கல்லூரி மாணவன். அவனது சக மாணவர்களிக்கு ஒரு மாணிக்கமாகவே திகழ்கிறான்.  ஊழல் அரசியல்வாதிகள், ஊழல் அதிகாரிகள், பயங்கரவாதிகள் மற்றும் பொது மக்களுக்கு தீங்கு விளைவிக்கும் எவருக்கும் சிம்ம சொப்பனமாகவே இவன் இருக்கிறான். தங்களது குற்றங்களை அவர்கள் நடத்தும்போது தனது கைபேசியினால் அதை பதிவு செய்து அதை பொதுமக்கள் மத்தியில் தெரியப்படுத்துகிறான்,  பாரதியின் இச்செயலால் ஊழல் அரசியல்வாதிகளும் அதிகாரிகளும் பயப்படுகிறார்கள். பின்னர் எவ்வாறு பாரதி இவர்களை முறியடிக்கிறான் என்பதை பல சம்பவங்களைக் கொண்டு படத்தை முடிக்கிறார்

நடிகர்கள்
 கௌதம்  - பாரதி 
 சுஹானி கலிதா
 சூரி   -பாரதியின் நண்பனாக
 பாக்யராஜ்   -ராமாசாமி (பாரதியின் தந்தை)
 ஸ்ரீரஞ்சனி   -மணிமேகலை (பாரதியின் தாயாராக)
 மனோபாலா   - கல்லூரி பேராசிரியர்
 மஹாதேவன்—சூசா

தயாரிப்பு 
கதை, திரைக்கதை எழுதிய ஆர். ரகுராஜ்  "நாட்டிலுள்ள இளைஞர்களை தேசபக்தி என்ற முக்கியத்துவத்தை உணர்த்தும் நோக்கத்துடனும் அதை இயக்குவதற்கும் முடிவு செய்துள்ளார். இந்தியாவைப் பொறுத்தவரை, பல படங்கள் இந்தியாவின் எதிர்காலம் குறித்து வெளிப்படையாகக் கூறுகின்றன. ஆனால் எந்த தீர்வையும் தெரிவிக்கவில்லை, இந்தியா உலகில் ஒரு வல்லரசாக இருக்க முடியும் என்பதால், அதற்கான பிரச்சினைகள் மற்றும் தீர்வுகள் பற்றிய என் திரைப்படம் பேசும் , "என்றார் ரகுராஜ் . 1115 அடி வரை நீளமான இந்திய தேசிய கொடி தைக்கப்பட்டு, உற்சாகமான தேசபக்தி பாடலை வைரமுத்து மற்றும் ஜோஷ்வா ஸ்ரீதர் எழுதி அப்பாடலில் 500 கல்லூரி மாணவர்கள் நடித்திருந்தார்கள்.

விமர்சனம்
தமிழ் சினிமாவில் உண்மையைத் தவிர்த்து, "அப்பாவி "ஒரு மேலோட்டமான கருத்டையே முன்வைக்கிறது. சமுதாயத்தில் சமூக விரோத சக்திகள் ஏற்படுத்தும் மோசமான விளைவுகள்  பொதுவான மனிதனை எவ்வாறு பாதிக்கிறது என்பதையும் படம் காட்டுகிறது. இந்த படத்தின் நாயகன், சமூக விரோத சக்திகளால் பாதிக்கப்பட்டு, அவர்களுக்கு எதிராக பழிவாங்க முயற்சிக்கும் ஒரு மனிதர். வலுவான உள்ளடக்கத்திற்கும், அரசியல் எதிர்ப்பின் காரணமாக இந்தப் படம் இறுதியில் 2011 இல் தாமதமாக வெளியானது..

மேற்கோள்கள்

வெளிப்புற இணைப்புகள்

2011 தமிழ்த் திரைப்படங்கள்
இந்தியத் தமிழ்த் திரைப்படங்கள்
பழிவாங்குதல் குறித்தான திரைப்படங்கள்
சமூகப் பிரச்சனைகள் குறித்தான இந்தியத் திரைப்படங்கள்
சூரி நடித்த திரைப்படங்கள்
கே. பாக்யராஜ் நடித்த திரைப்படங்கள்
மனோபாலா நடித்த திரைப்படங்கள்
சின்னா (திரைப்படம்)

சின்னா (Chinna) என்பது 2005 ஆம் ஆண்டு சுந்தர் சி.யின் எழுத்து இயக்கத்தில் வெளியான காதல் திரில்லர் திரைப்படமாகும். இத்திரைப்படத்தில் அர்ஜுன், சினேகா மற்றும் விக்ரமாதித்யா  ஆகியோர் முக்கிய கதாபாத்திரங்களில் நடித்திருந்தனர். இத்திரைப்படம் 15 சூலை 2005 இல் வெளியாகி, கலவையான விமர்சனத்தை பெற்றது.

இது பின்னர் தெலுங்கில் "கொடி" என்ற பெயரில் மொழி பெயர்க்கப்பட்டதுடன், ஒடியா மொழியில் "கிரிமினல்" என்ற பெயரில் மறு ஆக்கம் செய்யப்பட்டது.

கதை 
காயத்ரியை (சினேகா) ஏதோவொரு நினைவில் மூழ்கி இருக்கும் போது அவள் அறியாமலேயே அவளின் விருப்பமின்றி ஒரு நீர்ப்பாசனப் பொறியியலாளர் (விக்ரமாதித்யா) அவளது கழுத்தில் தாலி கட்டி அவளைத் திருமணம் செய்வதிலிருந்து படம் துவங்குகிறது. திருமணம் ஆன கையோடு காயத்ரி அவளது கணவருடன் ஊட்டிக்கு அழைத்து வரப்படுகிறாள். அங்கு முதலிரவில் அவள் அவளது கணவருடன் தாம்பத்திய வாழ்க்கையை துவங்க விருப்பமின்றி தனியே உறங்குகிறாள். அப்போது அவளின் கடந்தகால நினைவுகள் ஓடுகின்றன. அவர் பவளப் பாறைகள் மற்றும் ஏனைய கடல் சூழல் அமைப்புக்கள் சம்பந்தமாக படிப்பதற்கு இராமேஸ்வரம் செல்கிறார். அங்கு அவருடைய மாமனார் வினுசக்ரவர்த்தி மீனவ தொழில் செய்து வருகிறார்.

அங்கு காயத்ரி சின்னா (அர்ஜுன்) மற்றும் அவரது உதவியாளர்களான மன்சூர் அலி கான் உள்ளிட்டவர்களை சந்திக்கின்றனர். இவர்கள் உள்ளூரில் வன்செயல் புரியும் குழு ஒன்றுக்கு வேலை செய்பவர்களாவர். காயத்ரி சின்னாவை உள்ளூர் எஸ்.பி. (விஜயகுமார்) இடம் சிக்க வைக்க எத்தனிக்க, அவரது மாமா தடுத்து விடுகிறார்.

கடல் பற்றி அறிய காயத்ரியின் மாமா அவரை சின்னாவிடம் அனுப்பி வைக்கிறார். சில நாட்களில் இருவரும் காதல் வயப்படுகின்றனர். ஆனால், காயத்ரியின் பெற்றோர் அவரை ஒரு நீர்ப்பாசன பொறியியலாளருக்கு திருமணம் செய்து வைக்கிறார்கள்.

படத்தின் இரண்டாம் பகுதியில் சின்னா, காயத்ரியை அடைந்து கொள்வதற்காக பலரை கொலை செய்கிறார். இறுதியில் காயத்ரியுடன் இணைந்தாரா என்பது மீதிக்கதை.

நடிகர்கள்  
 அர்ஜுன் - சின்னா
 சினேகா - காயத்ரி
 விக்ரமதித்யா - காயத்ரியின் கணவர்
 விஜயகுமார் - காயத்ரியின் மாமனார் மற்றும் ஓய்வுபெற்ற பொலிஸ் அதிகாரி
 வடிவேலு - குமார்
 லிவிங்ஸ்டன் - பொலீஸ் அதிகாரி
 மன்சூர் அலி கான் - சின்னாவின் நண்பர்
 பொன்னம்பலம் - சின்னாவின் நண்பர்
 வினு சக்ரவர்த்தி - காயத்ரியின் மாமனார்
 ஜெயப்பிரகாஷ் ரெட்டி - சின்னாவின் முன்னாள் முதலாளி
 மணிவண்ணன் - சபாபதி
 எம். எசு. பாசுகர்
 ரியாஸ் கான்
 பெசன்ட் ரவி
 ஸ்ரீ குமார் - சூசாய்
 ஆர்த்தி - மகா
 கிரண் ராத்தோட் - குத்து பாடலில் சிறப்புத் தோற்றம்

இசை 
இந்த படத்திற்கு டி. இமான் என்பவர் இசையமைத்துள்ளார்.

மேற்கோள்கள்

வெளி இணைப்புகள்
 

2005 தமிழ்த் திரைப்படங்கள்
இந்தியத் தமிழ்த் திரைப்படங்கள்
டி. இமான் இசையமைத்த தமிழ்த் திரைப்படங்கள்
அர்ஜூன் நடித்த தமிழ்த் திரைப்படங்கள்
சினேகா நடித்த திரைப்படங்கள்
விஜயகுமார் நடித்த திரைப்படங்கள்
வடிவேலு நடித்த திரைப்படங்கள்
லிவிங்ஸ்டன் நடித்த திரைப்படங்கள்
மன்சூர் அலி கான் நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
சுந்தர் சி இயக்கிய திரைப்படங்கள்
எம். எசு. பாசுகர் நடித்த திரைப்படங்கள்
என்றென்றும் காதல்

என்றென்றும் காதல் (Endrendrum Kadhal) 1999 ஆம் ஆண்டு தமிழில் வெளியான காதல் திரைப்படம். விஜய், ரம்பா, ரகுவரன், பானுப்ரியா மற்றும் எம். என். நம்பியார்ஆகியோர் நடித்துள்ளனர். கதை, திரைக்கதை எழுதி, இசையமைத்து, இயக்கியவர் மனோஜ் பட்னாகர். இவர் கே.டி.குஞ்சுமோன் உடன் இணைந்து இப்படத்தைத் தயாரித்துள்ளார்.

கதைச்சுருக்கம் 
சேதுபதி (எம்.என்.நம்பியார்) யின் மூன்றாவது மகன் விஜய் (விஜய்). அவர்களுடையது கூட்டுக்குடும்பம். விஜய் தான் நிர்வகிக்கும் கப்பல் நிறுவனத்தின் தொழில் ஒப்பந்தத்திற்காக சுவிட்சர்லாந்து செல்கிறான். அங்கே தொழிலதிபர்களாக இருக்கும் சகோதரர்கள் நாகராஜ் (நிழல்கள் ரவி) மற்றும் சேகர் (ரகுவரன்). இவர்களின் சகோதரி மீனாட்சி (ரம்பா). விஜயும் மீனாட்சியும் காதலிப்பதை அறிந்து அவர்கள் திருமணத்திற்கு சம்மதிக்கும் நாகராஜ், விஜய் சுவிட்சர்லாந்திலேயே தங்க வேண்டும் என்ற நிபந்தனை விதிக்கிறான். அதை மறுத்துவிட்டு விஜய் இந்தியா திரும்புகிறான். தன் தவறை உணரும் நாகராஜ், சேகரையும் மீனாட்சியையும் இந்தியாவிற்கு அனுப்பி, விஜய்-மீனாட்சி திருமணத்திற்கு சம்மதிக்கிறான். விஜய் குடும்பத்தினரும் திருமணத்திற்கு சம்மதிக்க நிச்சயதார்த்தம் செய்ய முடிவாகிறது. அப்போது நாகராஜ், விஜயின் அக்கா பூஜாவைக் (பானுப்ரியா) காதலித்து ஏமாற்றிய விடயத்தை அறியும் சேகர், அதை பூஜாவிடம் கூறி நாகராஜ் வரும்போது பூஜாவை வீட்டைவிட்டு வெளியேறச் சொல்கிறான். இதை தற்செயலாகக் கேட்கும் விஜய் தன் அக்காவைக் காதலித்து ஏமாற்றிய நாகராஜின் தங்கையான மீனாட்சியைத் திருமணம் செய்ய மறுக்கிறான். சேகர் தான் பூஜாவைத் திருமணம் செய்துகொள்வதாகக் கூற பூஜாவும் அதற்கு சம்மதிக்கிறாள். விஜய் மகிழ்ச்சியடைகிறான். விஜய்-மீனாட்சி    திருமணம் இனிதே நடக்கிறது.

நடிகர்கள் 

 விஜய் - விஜய் 
 ரம்பா - மீனாட்சி 
 எம். என். நம்பியார் - சேதுபதி 
 பானுப்ரியா - பூஜா 
 ரகுவரன் -சேகர் 
 ராதாரவி - கிருஷ்ணா 
 நிழல்கள் ரவி - நாகராஜ் 
 சார்லி - சபாபதி 
 தாமு - வாசு 
 அஞ்சு - கிருஷ்ணாவின் மனைவி 
 சிந்து - வாசுவின் மனைவி 
 விசாலி கண்ணதாசன் - நேர்காணல் செய்பவர் 
 எஸ். ஏ. ராஜ்குமார் - பாடகர்

இசை

எசு. ஏ. ராஜ்குமார் இப்படத்திற்கு இசையமைத்தார். பிரமிடு நிறுவனம் பாடல்களை வெளியிட்டது.

மேற்கோள்கள்

வெளி இணைப்புகள் 
 என்றென்றும் காதல்

இந்தியத் தமிழ்த் திரைப்படங்கள்
1999 தமிழ்த் திரைப்படங்கள்
விஜய் நடித்துள்ள திரைப்படங்கள்
ரகுவரன் நடித்த திரைப்படங்கள்
எம். என். நம்பியார் நடித்த திரைப்படங்கள்
ராதாரவி நடித்த திரைப்படங்கள்
நிழல்கள் ரவி நடித்த திரைப்படங்கள்
சார்லி நடித்த திரைப்படங்கள்
ரெட்ரோ வைரஸ்

ரெட்ரோ வைரிடியே குடும்பத்தை சார்ந்த இவ்வகை வைரஸ்கள் ஆர். என். ஏ வை மரபுபொருளாக கொண்டவை. 80-100nm விட்ட அளவுடன், கோள உரு கொண்டு கொழுப்பு மற்றும் புரதத்தலான உறையை கொண்டுள்ளது. இக்குடும்பத்தில் ஆன்கோ வைரிணியே, லென்டி வைரிணியே மற்றும் சுப்புமா வைரிணியே என்ற மூன்று துணைக் குடும்பங்கள் உள்ளன.

மேற்கோள்கள்

மூலக்கூற்று உயிரியல்
பாவனா ராவ்

பாவனா ராவ் என்பவர் இந்தியத் திரைப்பட நடிகையும், நடனமங்கையும் ஆவார். இவர் கன்னடம், தமிழ் ஆகிய மொழித் திரைப்படங்களில் நடிதுதள்ளார். 2008 இல் காலிப்பட்டா என்ற கன்னடத் திரைப்படத்தில் முதன் முதலாக நடித்தார். தமிழில் கொல கொலயா முந்திரிக்கா மற்றும் விண்மீன்கள் திரைப்படத்தில் நடித்துள்ளார்..

திரை வாழ்க்கை

ஆதாரங்கள்

வெளி இணைப்புகள் 
 
 Instagram

தமிழ்த் திரைப்பட நடிகைகள்
வாழும் நபர்கள்
கன்னடத் திரைப்பட நடிகைகள்
பரதநாட்டியக் கலைஞர்கள்
1989 பிறப்புகள்
மீண்டும் சாவித்திரி

மீண்டும் சாவித்திரி (Meendum Savithri) திரைப்படம் 1996-ஆம் ஆண்டு வெளியான ஓர் இந்தியத் தமிழ்  திரைப்படமாகும். இத்திரைப்படத்தை விசு எழுதி, இயக்க, பி. நாகிரெட்டி தயாரித்தார். இத்திரைப்படத்தில் விசு, ரேவதி, சரண்யா பொன்வண்ணன், நிழல்கள் ரவி, ராஜா, ரமேஷ் அரவிந்த், நாகேஷ், ஜெய்கணேஷ், அன்னபூர்ணா, சீதா, பாண்டு மற்றும் பலர் நடித்துள்ளனர். நல்ல படம் என்ற விமர்சனத்தை பெற்றாலும்,  மிகக்குறைவாகவே வசூல் செய்தது.

நடிகர்கள் 

 விசு - நாராயண மூர்த்தி 
 ரேவதி - மஞ்சு
 சரண்யா பொன்வண்ணன் - உமா
 நிழல்கள் ரவி - நரசிம்மன்
 ராஜா - வாசுதேவன்
 ரமேஷ் அரவிந்த் - பாஸ்கர்
 நாகேஷ் - ராமமூர்த்தி
 ஜெய்கணேஷ் - சந்திரமௌலி
 கங்கா
 அன்னபூர்ணா - வாசுதேவனின் தாய்
 சீதா - காயத்ரி
 பாண்டு - கஜேந்திரன்
 குமரிமுத்து
 ஒரு விரல் கிருஷ்ணா ராவ்
 இடிச்சபுளி செல்வராசு
 ஓமக்குச்சி நரசிம்மன்

கதைச்சுருக்கம் 
மஞ்சு (ரேவதி) அனைத்தையும் மிகவும் வெளிப்படையாக பேசும் சுபாவம் கொண்டவள். அவள் ஒரு சிறிய நிறுவனத்தில் வேலை செய்து வருகிறாள். தன்னால் முடிந்த வரை மக்களைத் திருத்தும் சுபாவம் கொண்ட தன் தந்தை நாராயண மூர்த்தியுடன் (விசு) வாழ்ந்து வருகிறாள் மஞ்சு. கல்யாண வயதை அடைந்த மஞ்சுவிற்கு மாப்பிள்ளை தேடுகிறார் நாராயண மூர்த்தி. நடுத்தர வர்க்கத்தைச் சேர்ந்த குடும்பம் என்பதால், ஆண் வீட்டார் கேட்கும் வரதட்சணையை நாராயண மூர்த்தியால் தர இயலவில்லை. அவ்வாறாக ஒருநாள், வரதட்சணை இல்லாமல் கல்யாணம் செய்துகொள்ளத் தயார் என்ற ஒரு வினோதமான விளம்பரத்தைப் பார்க்கிறாள் மஞ்சு. அந்த விளம்பரத்தைக் கொடுத்தது வாசுதேவன் (ராஜா), மிகவும் நல்லவனாக இருக்கிறான். மஞ்சுவும் நாராயண மூர்த்தியும் வாசுதேவனின் குடும்பத்தை பார்த்து மிரண்டுபோகிறார்கள். வாசுதேவனின் தந்தை ராமமூர்த்தி (நாகேஷ்) வியாபார தோல்வியால் மனநலம் பாதிக்கப்பட்டவர், அவனின் தங்கை காயத்ரி (சீதா) பாலியல் துன்புறுத்தலால் மனநலம் பாதிக்கப்பட்டவள், அவனது சகோதரன் பாஸ்கர் (ரமேஷ் அரவிந்த்) ஒரு குடிகாரன், அவனது அம்மா ஒரு ஆஸ்துமா நோயாளி.

இதை அனைத்தையும் தாண்டி, வாசுதேவனை மணக்கிறாள் மஞ்சு. உண்மையில் வாசுதேவனின் குடும்பத்தினர் அனைவரும் எதற்காகவோ பயந்து,  நலமாக இருப்பதை மறைந்து நடிக்கிறார்கள். மஞ்சுவைத் திருமணம் செய்யும் முன்பே, உமா (சரண்யா பொன்வண்ணன்) என்ற பெண்ணை வாசுதேவன் மணந்திருந்தான். உமாவை மணந்த பின்பும், மஞ்சுவை ஏன் மணந்தான் வாசுதேவன்? எதை மறைக்க வாசுதேவனின் குடும்பத்தினர் நாடகமாடினர்? இறுதியில் மஞ்சுவிற்கு என்னவானது? போன்ற கேள்விகளுக்கு விடைகாணுதலே மீதிக் கதையாகும்.

பாடல்கள் 
இத்திரைப்படத்திற்கு தேவேந்திரன் இசையமைத்திருந்தார். பாடல் வரிகளை பிறைசூடன் எழுதியிருந்தார்.

மேற்கோள்கள்

வெளியிணைப்புகள் 

 https://www.imdb.com/title/tt6713424/

1996 தமிழ்த் திரைப்படங்கள்
இந்தியத் தமிழ்த் திரைப்படங்கள்
சரண்யா பொன்வண்ணன் நடித்த திரைப்படங்கள்
இதுதாண்டா சட்டம்

இதுதாண்டா சட்டம் (Idhuthanda Sattam) திரைப்படம் 1992-ஆம் ஆண்டு வெளியான ஓர் இந்தியத் தமிழ்  திரைப்படமாகும். இத்திரைப்படத்தை செந்தில்நாதன் எழுதி, இயக்க, மைலை ஆர். வி. குருபாதம் தயாரித்தார். இத்திரைப்படத்தில் ஆர். சரத்குமார், ரேகா, ஆமனி, கவுண்டமணி, செந்தில், மன்சூர் அலி கான், வி. எஸ். ராகவன் மற்றும் பலர் நடித்துள்ளனர். சங்கீதா ராஜன் இசை அமைத்த இப்படம், 29 மே 1992 ஆம் தேதி வெளியானது.

நடிகர்கள் 

 ஆர். சரத்குமார் - செல்வராஜ்
 ரேகா - லட்சுமி
 ஆமனி - அமுதா
 கவுண்டமணி - கருப்பன்
 செந்தில்
 மன்சூர் அலி கான் - காளி
 வி. எஸ். ராகவன் - வேணுகோபால்
 கே. நட்ராஜ் - தர்மா
 கமலா காமேஷ்
 ஷர்மிலி
 தரணி
 சுரேகா
 ஷாந்தி

கதைச்சுருக்கம் 
செல்வராஜ் (சரத்குமார்) ஒரு நேர்மையான போலீஸ் அதிகாரி. ஒரு புது ஊரில் எஸ்.பி. பொறுப்பை ஏற்று, தன் மகளுடன் வாழ்ந்து வருகிறார். ஒரு பெண் இன்ஸ்பெக்டர் அமுதா (ஆமனி) செல்வராஜிற்கு மிகவும் உதவியாக இருக்கிறாள். அந்நிலையில், தீமைக்கு பேர்போன குருசாமி (குருபாதம்), அவரது அடியாட்கள் காளி (மன்சூர் அலி கான்), தர்மா, சூரி ஆகியோரை கட்டாயமாகத் தண்டித்துக் காட்டுவதாக சவால் விடுகிறான் செல்வராஜ். செல்வராஜ் அமுதாவிடம் தன் கடந்த கால வாழ்க்கையைப் பற்றிக் கூறுகிறான்.

கடந்த காலத்தில், செல்வராஜ் தன் மனைவி லட்சுமி (ரேகா), குழந்தை, மாமனார் நீதிபதி வேணுகோபால் (வி. எஸ். ராகவன்) ஆகியோருடன் மிகவும் ஆனந்தமாக வாழ்ந்து வருகிறான். தீபாவளி  பண்டிகையின் போது, செல்வராஜ் குடும்பத்தினர் அனைவரும், ரவுடி குருசாமி செய்யும் கொலையை பார்த்து விடுகின்றனர். செய்த கொலைக்கு சாட்சி இருக்கக்கூடாது என்பதற்காக, செல்வராஜின் குடும்பத்தை கொலை செய்ய ஆள் அனுப்புகிறான் ரவுடி குருசாமி. அவ்வாறாக ஏற்படும் மோதலின் போது, செல்வராஜின் மனைவியும், மாமனாரும் கொல்லப்பட்டு, செல்வராஜும் அவனது குழந்தையும் அதிலிருந்து தப்பித்துவிடுகிறார்கள். அதில் செல்வராஜ் படுகாயம் அடைகிறான். குருசாமிக்கு மரண தண்டை கிடைத்தாலும், அடியாட்களின் உதவியுடன் வழக்கிலிருந்து விடுதலை பெறுகிறான். இந்நிலையில், செல்வராஜ் குருசாமியையும் அவனது ஆட்களையும் எவ்வாறு சதி செய்து தண்டித்தான் என்பதே மீதிக் கதையாகும்.

இசை 
இந்த திரைப்படத்தின் இசையமைப்பாளர் சங்கீதா ராஜன் ஆவார். இப்படத்தின் பாடலாசிரியர்கள் பிறைசூடன் மற்றும் முத்துலிங்கம் ஆவர்.

விமர்சனம் 
"வசனங்கள் சிறப்பாக இருப்பதாகவும், இயக்கம் நன்றாக இருப்பதாகவும், இசை சராசரியாக இருப்பதாகவும், கட்டுக்கோப்பான உடலுடன் சரத்குமார் இருப்பதாகவும், சிறு வேடமாக இருந்தாலும் ரேகா நன்றாக நடித்திருப்பதாகவும்" விமர்சனம் செய்யப்பட்டது.

மேற்கோள்கள்

வெளியிணைப்புகள் 

 https://www.imdb.com/title/tt8963602/

1992 தமிழ்த் திரைப்படங்கள்
இந்தியத் தமிழ்த் திரைப்படங்கள்
சரத்குமார் நடித்த திரைப்படங்கள்
ரேகா (தென்னிந்திய நடிகை) நடித்த திரைப்படங்கள்
கவுண்டமணி நடித்த திரைப்படங்கள்
செந்தில் நடித்த திரைப்படங்கள்
மன்சூர் அலி கான் நடித்த திரைப்படங்கள்
குங்குமப்பூவும் கொஞ்சும் புறாவும்

குங்கமப்பூவும் கொஞ்சும் புறாவும் (Kunguma Poovum Konjum Puravum)  2009 இல் வெளிவந்த தமிழ்த் திரைப்படமாகும். இதை அறிமுக இயக்குநர் ராஜ மோகன் இயக்கியுள்ளார். இவர் ஏ. வெங்கடேஷ் மற்றும் எஸ். டி. விஜய் மில்டன் போன்றோரிடம் உதவி இயக்குனராகப் பணியாற்றியுள்ளார். ராமகிருஷ்ணன் அறிமுக நாயகனாகவும் நடிகை தனன்யா நாயகியாவும் நடித்திருந்தனர். எஸ். பி. பி. சரண்  தனது கேப்பிட்டல் பிலிம் வொர்க்ஸ் சார்பில் தயாரித்திருந்தார். இசை யுவன் சங்கர் ராஜா. ஏப்ரல் 24 இல் வெளியாகி நல்ல வரவேற்பை பெற்றது.

கதைச்சுருக்கம்

துளசி (தனன்யா) தனது பாட்டியுடன் முட்டம் கிராமத்திற்கு வருகிறார். அங்குள்ள அரசு பள்ளியில் சேர்ந்து படிக்கிறாள். கொச்சன் இவளை கண்டவுடன் நேசிக்க ஆரம்பிக்கிறான். கொச்சனின் தாய் சந்திரா துளசியின் படிப்பிற்காக உதவுகிறார். இவர்கள் காதலிப்பதை அறிந்த சந்திரா துளசியை அவமானப்படுத்தி கிராமத்தை விட்டு வெளியேற்றுகிறார். துளசியை தூத்துகுடியில் உள்ள தர்மா என்ற போக்கிரிக்கு கட்டாயத் திருமணம் செய்து வைக்க ஏற்பாடு செய்கிறார்கள், ஆனால் திருமண நாளன்று தர்மனை காவல்துறையினர் ஒரு கொலைக் குற்றத்திற்காக கைது செய்கிறார்கள். துளசி மீண்டும் முட்டம் வருகிறாள். அங்கே கொச்சன் காதல் தோல்வி காரணமாக குடிக்கு அடிமையாகியுள்ளான். கொச்சன் துளசிக்கு வாழ்வளிக்க நினைக்கிறான். ஆனால் பிணையில் வெளிவந்த தர்மன் முட்டம் வருகிறான். பிறகு என்னவாயிற்று என்பது பல திருப்பங்களுடன் படம் செல்கிறது.

படக் குழு
கதை, திரைக்கதை, இயக்கம்: ராஜமோகன்
தயாரிப்பு: எஸ். பி. பி. சரண்
ஒளிப்பதிவு: சித்தார்த்
இசை: யுவன் சங்கர் ராஜா
படத்தொகுப்பு: பிரவீண் கே. எல். & ஸ்ரீகாந்த் என் , பி. 
கலை இயக்குநர்: விதேஷ்
நடனம்: அஜய்ராஜ் & சரவணராஜன்
பாடல்கள்: வாலி (கவிஞர்), கங்கை அமரன்
சண்டை: செல்வா

இசையமைப்பு

ஆறு பாடல்களை வாலி (கவிஞர்) மற்றும் கங்கை அமரன் எழுத [யுவன் சங்கர் ராஜா]]] இசையமைத்திருந்தார் தந்தை எஸ். பி. பாலசுப்பிரமணியம் மற்றும் மகன் எஸ். பி. பி. சரண், ஆகியோர் இருவரும் தயாரித்திருந்தனர், இவர்கள் இருவரும் சேர்ந்து ஒரு பாடலை பாடியுள்ளானர்., இசையமைப்பு  யுவன் சங்கர் ராஜா மற்றும்  சகோதரன் வெங்கட் பிரபு இருவரும் மேற்கொண்டிருந்தனர்.

ஒலித்தொகுப்பு

மேற்கோள்கள்

வெளிப்புற இணைப்புகள்
 Official Website 
 

2009 தமிழ்த் திரைப்படங்கள்
இந்தியத் தமிழ்த் திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
வெற்றி விநாயகர்

வெற்றி விநாயகர் (Vetri Vinayagar) 1996 ஆம் ஆண்டு செப்டம்பர் மாதம் 16 ஆம் தேதி  வெளிவந்த தமிழ்த் திரைப்படமாகும். இதனை கே. சங்கர் இயக்கியிருந்தார்.

எம். சரோஜினி தேவி தயாரிப்பில் வெளிவந்தது. கே.பி. அரவிந்த் நாதன் திரைக்கதை எழுதியிருந்தார். ம. சு. விசுவநாதன் இசையமைத்திருந்தார்.

கே. ஆர். விஜயா, இராதரவி, ஊர்வசி, நிழல்கள் ரவி மற்றும் டெல்லி கணேஷ் ஆகியோர் நடித்துள்ளனர்.

இப்படம் இந்தியில் "ஜெய் கணேஷ் தேவா" என்ற பெயரிலும், தெலுங்கில் "ஓம் கணபதி" என்ற பெயரிலும் வெளியானது.

நடிகர்கள் 
 கே. ஆர். விஜயா இறைவி பார்வதி தேவி
 டெல்லி கணேஷ் புரோகிதர்
 ஸ்ரீவித்யா புவனேஸ்வரி, புரோகிதரின் மனைவி
 ஆர். நீலகண்டன் கோகுலத்தில் தலைவர்
 நிழல்கள் ரவி பார்த்திபன்
 ஊர்வசி பொன்னி
 ஜெய்கணேஷ் அம்பளம்
 வடிவுக்கரசி மீனாட்சி
 தாரா -மல்லிகா
 ராதாரவி -கஜமுக சூரன் 
 கீதா 
 சண்முக சுந்தரம் கௌண்டால முனி
 ஸ்ரீதர் நாரதர்

படக்குழு
 ஆர்ட் = கே. ஏழுமலை
 ஸ்டில்ஸ் = எம். சச்சி
 வடிவமைப்பு = டாக்டர்
 செயலாக்கம் = ஜெமினி கலர் ஆய்வகம்
 ஆடியோசிங் (பாடல்) = ஜி. கிருஷ்ணன், தாராணிபதி, மற்றும் சமீரா டப்பிங் தியேட்டர்
 ரீ-ரெக்கார்டிங் = பாரானி தியேட்டர்ஸ் முரளி
 ரெக்கார்டிங் = ஏ.வி.எம் தியேட்டர்ஸ்
 தலைப்புகள் = கே. அருள் ராணி
 கோரியோகிராபி = டி. பி. பாலா
 வெளிப்புறம் = ரவி பிரசாந்த்

பாடல் 

ம. சு. விசுவநாதன் இசையமைத்துள்ளார். காமகோடியன் என்பவர் பாடல்களை எழுதினார்.

ஆதாரங்கள்

வெளி இணைப்புகள்

1996 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்து தொன்மவியல் திரைப்படங்கள்
கே. ஆர். விஜயா நடித்த திரைப்படங்கள்
டெல்லி கணேஷ் நடித்த திரைப்படங்கள்
ராதாரவி நடித்த திரைப்படங்கள்
எம். எஸ். விஸ்வநாதன் இசையமைத்த திரைப்படங்கள்
ஸ்ரீவித்யா நடித்த திரைப்படங்கள்
வடிவுக்கரசி நடித்த தமிழ்த் திரைப்படங்கள்
ஜெய்கணேஷ் நடித்த திரைப்படங்கள்
கோயமுத்தூர் மாப்ளே

கோயமுத்தூர் மாப்ளே (Coimbatore Mappilai) 1996 ஆம் ஆண்டு சனவரி மாதம் 15 ஆம் தேதியன்று விஜய் மற்றும் சங்கவி நடிப்பில் வெளியான காதல், நகைச்சுவை கலந்த தமிழ்த் திரைப்படம் ஆகும். சி. ரங்கநாதன் இயக்கத்தில் வித்யாசாகர் இசையில் இப்படம் வெளியானது. வியாபார ரீதியாக வெற்றியும் பெற்றது. தெலுங்கில் அமலாபுரம் அல்லுடு என்றும் இந்தியில் ராம்புரி டமாட் என்றும் மொழிபெயர்க்கப்பட்டு 2007 ஆம் ஆண்டு வெளியானது.

கதைச்சுருக்கம் 

பாலுவும் (விஜய்) கோபாலும் (கவுண்டமணி) வேலை தேடிக்கொண்டிருக்கும் நண்பர்கள். அவர்கள் தங்கியுள்ள வாடகை வீடு பாட்டியம்மாவிற்குச் (நிர்மலாம்மா) சொந்தமானது. அவரின் பேத்தி சுமித்ராவும் (சங்கவி) பாலுவும் காதலிக்கின்றனர். சுமித்ராவின் உறவினரான மகேஷும் (கரண்) அவளை விரும்புகிறான். நகைத்திருட்டு ஒன்றில் பாலு தவறாக மாட்டிக்கொள்ள சுமித்ரா அவனை வெறுக்கிறாள். மகேஷ் தன்னை அடியாட்கள் வைத்து பாலு அடித்ததாகக் குற்றம் சாட்டுகிறான். பாலு பாட்டியம்மாவிடம் சிறுவயதில் தன் தாயை இழந்தபின் சித்தியின் துன்புறுத்தலால் வீட்டைவிட்டு வெளியேறிய சோகக்கதையைச் சொல்கிறான். பாட்டி அவனை நம்புகிறாள். மகேஷும் அவன் தந்தையும் (வினு சக்கரவர்த்தி) பாட்டியின் வீடு மற்றும் சொத்துக்களைக் கைப்பற்றுவதற்காக பாட்டியைக் கொல்ல முயற்சிக்கின்றனர். தாக்குதலுக்கு ஆளான பாட்டியின் சிகிச்சைக்கு பாலு உதவுகிறான். எதிர்பாராவகையில் மகேஷ் இறக்கிறான். பாலுவும் சுமித்ராவும் இணைகின்றனர்.

நடிகர்கள் 

 விஜய் - பாலு 
 சங்கவி - சுமித்ரா 
 கவுண்டமணி - கோபால் 
 செந்தில் - ஒயிட் 
 நிர்மலம்மா - பாட்டியம்மா 
 கரண் - மகேஷ் 
 வினு சக்ரவர்த்தி - மகேஷின் தந்தை 
 சில்க் ஸ்மிதா - "அண்ணாமலை தீபம்" பாடலுக்கு நடனம் 
 பாண்டு - போக்குவரத்துக் காவலர் பொன்ராஜ் 
 மாஸ்டர் மகேந்திரன்
 எல். ஐ . சி. நரசிம்மன் - மருத்துவர் 
 போண்டா மணி 
 இடிச்சபுளி செல்வராசு 
 ஜே. லலிதா - பாலுவின் சித்தி 
 சேது விநாயகம் - ஜே.பி
 கருப்பு சுப்பையா 
 சாப்ளின் பாலு - மிதிவண்டி கடைக்காரர்

இசை 

படத்தின் இசையமைப்பாளர் வித்தியாசாகர் ஆவார்.

சுவாரசியமான தகவல்

1996 இல் வெளியான இப்படத்தில் நடிகர் கரண் வரும் காட்சியில் ஒலித்த பின்னணி இசைக்குரலான 'ஷ்ரூவ்வ்வ்வ்' 22 வருடங்கள் கழித்து 2018 இல் கரண் ரசிகர்களிடையே சமூகவலைத்தளங்களில் பிரபலம் ஆனது.

மேற்கோள்கள்

வெளி இணைப்புகள் 
 கோயமுத்தூர் மாப்ளே திரைப்படம்

இந்தியத் தமிழ்த் திரைப்படங்கள்
1996 தமிழ்த் திரைப்படங்கள்
விஜய் நடித்துள்ள திரைப்படங்கள்
கவுண்டமணி நடித்த திரைப்படங்கள்
வித்தியாசாகர் இசையமைத்த திரைப்படங்கள்
மறு ஆக்கம் செய்யப்பட்ட தமிழ்த் திரைப்படங்கள்
நகைச்சுவைத் தமிழ்த் திரைப்படங்கள்
செந்தில் நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
சில்க் ஸ்மிதா நடித்த திரைப்படங்கள்
மதுமித்ரா (இயக்குநர்)

மதுமித்ரா என்பவர் தமிழ்த் திரைப்பட இயக்குனராவார்.

இவர் தமிழ்நாடு மாநிலத்தில் சென்னையில் பிறந்தவர். இந்தோனேசியாவில் வளர்ந்தார். பிறகு சிங்கப்பூரில் கல்லூரியில் படித்தார், மேல்படிப்பினை அமெரிக்காவில் லாஸ் ஏஞ்சல்சில் படித்தார்.

சிங்கப்பூரில் இருந்த காலத்தில் நிறைய குறும்படங்களை தயாரித்தார். இவருக்கு பிபிசி சிங்கப்பூர் மாணவர் விருதை அளித்தது. அமெரிக்காவில் கரீபியக் கடற்கொள்ளையர்கள் பற்றிய ஆவனப்படமெடுத்தார்.

நடிகர் ஆர். பார்த்தீபன், சாயா சிங் நடிப்பில் வல்லமை தாராயோ என்ற திரைப்படத்தினை முதன்முதலாக எடுத்தார்.

திரைப்படங்கள்

ஆதாரங்கள்

வேறு இணைப்புகள்
 

தமிழ்த் திரைப்பட இயக்குநர்கள்
வாழும் நபர்கள்
தெலுங்குத் திரைப்பட இயக்குநர்கள்
தமிழ்த் திரைப்படக் கதை, திரைக்கதை, வசன எழுத்தாளர்கள்
சென்னைத் திரைப்பட இயக்குநர்கள்
சென்னை திரைக்கதை எழுத்தாளர்கள்
நம் நாடு (2007 திரைப்படம்)

நம் நாடு (Nam Naadu) திரைப்படம் 2007-ஆம் ஆண்டு வெளியான ஓர் இந்தியத் தமிழ்  திரைப்படமாகும். இத்திரைப்படத்தை சுரேஷ் இயக்க, ரமேஷ் தயாரித்தார். இத்திரைப்படத்தில் ஆர். சரத்குமார், கார்த்திகா மேத்யூ, நாசர், விஜயகுமார், ஸ்ரீமன், பொன்வண்ணன் மற்றும் பலர் நடித்துள்ளனர். லைன் என்ற மலையாளப் படத்திலிருந்து மறு ஆக்கம் செய்யப்பட்டத் திரைப்படமாகும். எதிர்மறையான விமர்சனத்தைப் பெற்று, லைன் பெற்ற வெற்றியை இப்படம் பெறத் தவறியது குறிப்பிடத்தக்கது.

நடிகர்கள் 

 ஆர். சரத்குமார் - முத்தழகு
 கார்த்திகா மேத்யூ - கௌரி
 நாசர் - ஆளவந்தார்
 விஜயகுமார்
 ஸ்ரீமன்
 பொன்வண்ணன் - இளமாறன்
 சரண்ராஜ் - சத்யா
 பிரகதி
 அபிதா
 ரியாஸ் கான்
 மதன் பாப் 
 இளவரசு
 பெசன்ட் ரவி

கதைச்சுருக்கம் 
கல்வித் துறை மந்திரியாக இருக்கும் ஆளவந்தாருக்கு (நாசர்) முதல் மந்திரி ஆக வேண்டும் என்ற ஆசை இருந்தது. அவரது மருமகன்களான சத்யா (சரண்ராஜ்) மற்றும் இளமாறன் (பொன்வண்ணன்) ஆளவந்தாருக்கு மிகவும் உறுதுணையாக இருந்தனர். மருமகன்களின் யோசனைப் படி மாநிலத்தின் அமைதியைக் குலைத்து, தற்போதைய முதல் மந்திரிக்கு இடையூறு  ஏற்படுத்தினார் ஆளவந்தார்.

ஆளும் கட்சியின் இளைஞர் அணித் தலைவராக இருக்கும் முத்தழகு (சரத்குமார்) தன் தந்தையான ஆளவந்தாரின் நடவடிக்கைளைத் தெரிந்துகொண்டு எதிர்த்து வந்தான். சத்யா, இளமாறன், ஆளவந்தார் ஆகியோர் சேர்ந்து ஒரு குளிர் பானம் தயாரிக்கும் நிறுவனத்திற்கு ஒரு கிராமத்து இடத்தை ஒதுக்குகிறார்கள். அந்த கிராமத்து மக்கள் அந்த நடவடிக்கையை எதிர்த்தனர். ஆனாலும் அங்கே தொழிற்சாலை கட்ட அரசு அனுமதி வழங்கியது. அந்த மாவட்டத்தின் ஆட்சியரை (இளமாறன்) சந்திக்க இயலாமல் போனதால், தொழிற்சாலை கட்டுவதற்கு இடைக்கால தடை உத்தரவு வேண்டி நீதிமன்ற வாசலை நாடினான் முத்தழகு.

மக்களைக் காப்பாற்ற தேர்தலில் சுயேட்சையாக நிற்க முடிவெடுத்தான் முத்தழகு. ஆளவந்தாரை எதிரித்து தேர்தலில் வெற்றி பெற்று, உள்துறை மந்திரி பதவியும் பெற்றான் முத்தழகு. மிகவும் நேர்மையாகயும் மக்கள் நலன் கருதியும் சட்ட நடவடிக்கைகளை எடுத்தான் முத்தழகு. அது முதல் மந்திரிக்கு அச்சுறுத்தலாக அமைந்தது. அதை சற்றும் ஏற்றுக்கொள்ள முடியாத ஆளவந்தார், தன் மருமகன்களுடன் சேர்ந்துகொண்டு முத்தழகுக்கு எதிராகத் திட்டம் போட்டார். ஆனால் ஆளவந்தார் இறந்துவிடுகிறார். ஆளவந்தாரை கொன்றது யார்? கொன்றவர்களை முத்தழகு என்ன செய்தான்? போன்ற கேள்விகளுக்கு விடைகாணுதலே மீதிக் கதையாகும்.

இசை 
இந்த திரைப்படத்தின் இசையமைப்பாளர் ஸ்ரீகாந்த் தேவா ஆவார்.

விமர்சனம் 
"சரத் குமாரும் இயக்குநர் சுரேஷும் அரசியலை கதைக்களமாகக் கொண்டு காதாநாயகனை மிகவும் வீரமுள்ளவனாக காட்டினர்" என்றும், "நம் நாடு ஓர் அரசியல் படம் என்றும், நேரத்தை கழிக்கப் பார்க்கலாம்"  என்றும் விமர்சனம் செய்யப்பட்டது.

மேற்கோள்கள்

வெளியிணைப்புகள் 

 https://www.imdb.com/title/tt2042607/

2007 தமிழ்த் திரைப்படங்கள்
இந்தியத் தமிழ்த் திரைப்படங்கள்
சரத்குமார் நடித்த திரைப்படங்கள்
நாசர் நடித்த தமிழ்த் திரைப்படங்கள்
விஜயகுமார் நடித்த திரைப்படங்கள்
சிறீகாந்து தேவா இசையமைத்த திரைப்படங்கள்
இவனுக்கு தண்ணில கண்டம்

இவனுக்கு தண்ணில கண்டம் (Ivanuku Thannila Gandam) என்பது மார்ச் 2015 13 இல் வெளிவந்த தமிழ்த் திரைப்படமாகும்.  இதனை எஸ்‌. என். சக்திவேல் இயக்கியுள்ளார்.  வி. வெங்கட்ராஜ் தயாரித்தார்.

இந்தத் திரைப்படத்தில் தீபக் தின்கர் மற்றும் நேஹா ரத்னாகரன் (அறிமுகம்) ஆகியோர் முன்னணி கதாப்பாத்திரங்களில் நடித்துள்ளார்.  இராஜேந்திரன், சென்றான், பாண்டியராஜன், சுவாமிநாதன், எம்.எஸ்.பாஸ்கர் ஆகியோர் துணைக்  கதாப்பாத்திரத்தில் நடித்தனர்.

கதை
சரவண பெருமாள் ( தீபக் தின்கர்) தொலைக்காட்சி நிகழ்ச்சித் தொகுப்பாளர். அவருடைய தொழிலிலும், பணி செய்யும் இடத்திலும், சில பிரச்சனைகளை எதிர்கொள்கிறான். சக ஊழியரிடமும் சில பிரச்னைகளை எதிர் கொள்கிறான், அவனுக்கு  கடனளித்தவர்கள் அவனை மிரட்டுகின்றனர், அவனது காதலி தீபிகா( நேகா ரத்னாகரன்) தன்னிடம் உண்மையாக இல்லை என நினைக்கிறான். தனது துயரங்களிருந்து தப்பிக்க அவனுடைய நண்பர்களுடன் சேர்ந்து மது அருந்துகிறான்.  சரவணன் மது மயக்கத்தில் அங்கேயிருந்த அடியாளான மார்க் (இராசேந்திரன்) என்பவனிடம் , தனது சக ஊழியரையும், தனக்கு கடனளித்தவனையும மற்றும் தனது காதலியையும் கொலை செய்யத் தூண்டுகிறான். பின்னர் அவ்விடத்தை விட்டு சென்று விடுகிறான். மறுநாள் காலை அவனது சக ஊழியரும்,கடனளித்தவனும் இறந்து கிடப்பதை காண்கிறான்.  மார்க் சரவணனை அழைத்து அவன்தான் இதை செய்ததாக கூறுகிறான். சரவணன், மார்க்கிடமிருந்து தனது காதலியை காப்பாற்ற நினைக்கிறான்.  முடிவில், இறந்தவர்கள் எல்லாம் ஏற்கனவே ஒரு விபத்தில் இறந்துள்ளது தெரிய வருகிறது.  பிறகு என்னவாயிற்று என்பது திரைப்படத்தின் முடிவு சொல்கிறது.

நடிகர்கள் 

தீபக் தின்கர் -  சரவணன் , சரவணப் பெருமாள்
நேகா]] - தீபிகா
சென்றாயன் - பால்பாண்டி
இளங்கோ குமரவேல் - ஜேம்ஸ்
இராசேந்திரன் - மார்க்
பாண்டியராஜன் - திருப்பதி
சுப்பு பஞ்சு அருணாச்சலம்
மனோபாலா - மார்க்கண்டேயன்
எம். எசு. பாசுகர் - பொன்வண்டு
சுவாமிநாதன் - குழந்தைவேல்
டி. எம். கார்த்திக் - காசிநாதன்
ஜார்ஜ் மர்யான்
கானா பாலா
யோகி பாபு

தயாரிப்பு 
அக்டோபர் 2014 இல் படப்பிடிப்பு முடிவடைந்தது.

இசை
ஏ7 என்பவர் இப்படத்திற்கு இசையமைத்திருந்தார். .இதன் ஒலித்தொகுப்பு 2015 மார்ச் 02 அன்று வெளியிடப்பட்டது.

ஆதாரங்கள்

வெளி இணைப்புகள் 
 

2015 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். எசு. பாசுகர் நடித்த திரைப்படங்கள்
ம. கோ. இராமச்சந்திரனின் வெளிவராத திரைப்படங்கள்

ம. கோ. இராமச்சந்திரன் அவர்களின் வெளிவராத திரைப்படங்கள் இக்கட்டுரையில்  தரப்பட்டுள்ளன. எம். ஜி. ஆர் நடிப்பு மற்றும் இயக்கம் ஆகிய துறைகளில் பல திரைப்படங்களை அறிவித்தார். எனினும் கால சூழலால் அவற்றை எடுக்க இயலாமல் போனது.

பட்டியல்
 அண்ணா நீ என் தெய்வம்
 அதிரூப அமராவதி
 அன்று சிந்திய ரத்தம்
 இணைந்த கைகள்
 உத்தம புத்திரன்
 சாயா
 தூங்காதே தம்பி தூங்காதே
 நாடோடின் மகன்
 பரமா பிதா
 பவானி
 பொன்னியின் செல்வன்
 மக்கள் என் பக்கம்
 மாடி வீட்டு எழை

அதிரூப அமராவதி 
அதிரூப அமராவதி படத்தில் கே. பி. ராமகிருஷ்ணன் என்பவர் சண்டைக்காட்சியில் நடித்திருந்தார்.

அண்ணா நீ என் தெய்வம் 
அண்ணா நீ என் தெய்வம் என்பது ஸ்ரீதர் இயக்கத்தில் ம. கோ. இராமச்சந்திரன், லதா, சங்கீதா, மா. நா. நம்பியார் மற்றும் வி. எஸ். ராகவன் ஆகியோரின் நடிப்பில் உருவானது. ஹோமர் மூவிஸ் தயாரித்தது.

அன்று சிந்திய ரத்தம் 
இயக்குநர் சி.வி. ஸ்ரீதர் இயக்கிய இந்தப் படத்திற்கு 1960 களில் படப்பிடிப்பு தொடங்கியது. ஆனால் ராமச்சந்திரன் ஒரு சில நாட்களுக்குப் பிறகு படப்பிடிப்பு முடிந்தவுடன் வெளியேறினார்.

பவானி 
இந்த படத்திற்கு கதை ஏ.கே. வேலன் எழுதியது மஸ்தான் இயக்கினார்.  ராமச்சந்திரனின் சகோதரர் சக்ரபானி இந்த படத்தை தயாரித்திருந்தார்.

இப்படம் சில காலத்திற்குள் கைவிடப்பட்டது. ஆனால் இக்கதை பின்னர் அரசக் கட்டளைகளை என எடுக்கப்பட்டது.

சாயா 
பட்சிராஜா தயாரிப்பில் 1941 இல் இப்படம் தயாரிக்கப்பட முடிவு செய்யப்பட்டு, விளம்பரமும் செய்யப்பட்டது. எனினும் படப்பிடிப்பு நிகழவில்லை.

இணைந்த கைகள்

மாடி வீட்டு எழை 
1966 ஆம் ஆண்டில், இராமச்சந்திரன் மற்றும் ஜே.பீ. சந்திரபாபு ஆகியோரும் மாடி வீட்டு எழை என்ற பெயருடன் இணைந்து நடிப்பதாக முடிவானது. இப்படத்தின் படப்பிடிப்பு தொடங்கியது. இருப்பினும் இருவரிடையே உண்டான வேறுபாட்டால் இப்படம் கைவிடப்பட்டது.

மக்கள் என் பக்கம் 
இராமச்சந்திரன் அரசியலில் நுழைவதற்கு திரைப்படத் துறையில் இருந்து விலகிய பின்னர் இந்தப் படம் கைவிடப்பட்டது.

நாடோடின் மகன் 
ராமச்சந்திரனின் நாடோடி மன்னனுக்கு (1958) தொடர்ச்சியாக இந்தத் திரைப்படம் இருந்தது, ஆனால் அது ஒருபோதும் பழக்கமில்லாதது.

பரமா பிதா 
இந்த படம் இயேசுவின் வாழ்க்கையை அடிப்படையாகக் கொண்டது.  படப்பிடிப்பு தொடங்கியது, ஆனால் ராமச்சந்திரன் பின்வாங்கியபின் நிரந்தரமாக நிறுத்தப்பட்டது.

பொன்னியின் செல்வன் 

1958 ஆம் ஆண்டில் கல்கி கிருஷ்ணமூர்த்தி எழுதிய பொன்னியின் செல்வன் நாவலினை அதே பெயரில் எடுப்பது என முடிவானது.  எம்ஜிஆர் பொன்னியின் செல்வன்  திரைப்பட உரிமைக்காக 10,000 டாலர்கள் கொடுத்து உரிமையைப் பெற்றார்.

வைஜெயந்திமாலா, ஜெமினி கணேசன், பத்மினி, சாவித்ரி, பி சரோஜா தேவி, எம். என். ராஜம், டி. எஸ். பாலையா, எம்.என் நம்பியார், தேவர் மற்றும் சித்தூர் வி. நாகையா ஆகியோர் நடிப்பதற்காக தேர்வானார்கள்.

படப்பிடிப்பு தொடங்குவதற்கு முன்பு, இராமச்சந்திரன் அவர்கள் ஒரு விபத்துக்குள்ளானார். அதன் காரணமாக படபிடிப்பு நடைபெற இயலாமல் போனது. பிறகு உரிமங்கள் புதுப்பிக்கப்பட்டாலும் படம் கைவிடப்பட்டது.

தூங்காதே தம்பி தூங்காதே

உத்தம புத்திரன் 
இந்த படத்தில் எம்ஜிஆருக்கு இரட்டை வேடம்.   ஆனால் சிவாஜி கணேசன் நடிப்பில் உத்தம புத்திரன் என அதே பெயரில் வீனஸ் பிக்சர்ஸ் ஒரு படத்தின் அறிவிப்பை வெளியிட்டது. அதனால் இப்படத்தை தயாரிப்பு கைவிடப்பட்டது.

ஆதாரங்கள்

நூற்பட்டியல் 

 

எம். ஜி. ஆர்
தமித அபேரத்ன

தமித புதுனி அபேரத்ன (Damitha Abeyratne, ) பிறப்பு 14 செப்டம்பர் 1975) விருதுகள் வென்ற இலங்கையைச் சேர்ந்த தொலைக்காட்சி நாடக நடிகை ஆவார்.

ஆரம்பகால வாழ்க்கை 

சிதவி முதியன்சலாகே தமித புதுனி அபேரத்ன பண்டார என்பது இவரது முழுப் பெயராகும். இவர் நுகேகொடயில் சமுத்ரா தேவி மகளிர் வித்தியாலயத்திலும், மிலகிரிய சென்ட். பால் மகளிர் பாடசாலையிலும் கல்வி கற்றார்.

பணி 

தமித அபேரத்ன 1887 ஆம் ஆண்டு முதன் முதலில் பஸ்ஸே கென மணமாலி என்ற தொலைக்காட்சி நாடகத் தொடரில் அவரது எட்டாவது வயதில் அறிமுகமானார்.

1993 ஆம் ஆண்டு இயக்குநர் ஐ. ஹேவாவசம் இயக்கிய மீ ஹரகா திரைப்படம் தமித அபேரத்ன நடித்த முதல் திரைப்படமாகும். 2003 ஆம் ஆண்டு வெளியான சுலங்கிரில்லி என்ற திரைப்படத்தில் ‘இனோகி சத்யங்கனி’ என்ற குறிப்பிடத்தக்க கதாபாத்திரத்தில் சிறப்பாக நடித்தமைக்காக சரசவிய சிறந்த நடிகை விருதை பெற்றார்.

தமித அபேரத்ன சிக்னீஸ் சிறந்த நடிகை விருது உட்பட பல விருதுகளை பெற்ற நடிகையாவார். 150 இற்கும் மேற்பட்ட தொலைக்காட்சி நாடகங்களிலும் சுமார் ஏழு படங்களிலும் பல்வேறு கதாபாத்திரங்களில் நடித்துள்ளார். தன்துபஸ்னமன்னய என்ற தொலைக்காட்சி நாடகத் தொடரிலும், மீ ஹரகா திரைப்படத்திலும் வியத்தகு கதாபாத்திரங்களை ஏற்று நடித்தமைக்காக விருதுகள் கிடைக்கப்பெற்றார்.

சசர சரனி என்ற தொலைக்காட்சி நாடகத் தொடரில் இயக்குனராக அறிமுகமானார். இவர் தயாரிப்பாளராகவும் பணிபுரிகின்றார்.

2004 ஆம் ஆண்டு லின்டி ஜோன்ஸன் என்பவரை மணமுடித்தார்.

திரைப்படங்கள் 
இல. இலங்கை சினிமாத் துறையில் இலங்கை திரைப்படங்களின் எண்ணிக்கையை குறிக்கிறது.

விருதுகள் 

 1995 - ஒ.சி.ஐ.சி சிறந்த நடிகை  தன்துபஸ்னமனய
 1995 - சுவர்ண சங்க சிறந்த நடிகை,  மீ ஹரகா
 1996 - சரசவிய தகுதி விருது,  மீ ஹரகா
 2004 - சிறந்த நடிகைக்கான விருது,  8வது டாக்கா சர்வதேச திரைப்பட விழா
 2004 - சிறந்த நடிகைக்கான விருது,   தமிழ் நாடு சர்வதேச திரைப்பட விழா
 2005 - சிறந்த நடிகைக்கான ஜனாதிபதி விருது, சுலங்கிரில்லி
 2005 - விஸ்வ கீர்த்தி விருது, இரண்டு சர்வதேச விருதுகளை சுலங்கிரில்ல திரைப்படம் வென்றமைக்காக
 2005 - சிறந்த இளம் ஆளுமைக்கான விருது, கலை பங்களிப்புக்கான இலங்கை ஜுனியர் சம்பர்
 2006 - சுமதி சிறந்த நடிகைக்கான விருது, கெலிமடல திரைப்படம்

மேற்கோள்கள்

வெளி இணைப்புகள் 

 Damitha Abeyratne's Biography in Sinhala Cinema Database
 Damitha Abeyratne on IMDb 
 National Film Corporation of Sri Lanka - Official Website
 
 "Sulang Kirilli" (Sinhalese) 
 Sathyangani of "Wind bird's" fame claims wings

1975 பிறப்புகள்
சிங்களத் திரைப்பட நடிகைகள்
வாழும் நபர்கள்
இனிது இனிது காதல் இனிது

இனிது இனிது காதல் இனிது என்பது 2003 ஆம் ஆண்டு தமிழ் காதல் திரைப்படம் ஆகும். சக்தி சிதம்பரம் இயக்கினார். ராமோஜி ராவ் இப்படத்தை தயாரித்துள்ளனர்.

இப்படத்தில் ஜெய் ஆகாஷ் மற்றும் நேஹா ஆகியோர் முன்னணி கதாப்பாத்திரங்களில் நடித்துள்ளனர்.

ஹாம்சவர்தன் ஆகியோர் துணை கதாபாத்திரத்தில் நடித்துள்ளனர்.  2001 ஆம் ஆண்டு தெலுங்கு திரைப்படமான ஆனந்தம் என்ற படத்தின் மறுஆக்கம். 2003 ஆம் ஆண்டு மே மாதம் வெளியான கலவையான விமர்சனங்களைப் பெற்றது.

நடிகர்கள்
 ஜெய் ஆகாஷ் -சிபி
 நேகா -மமதி
 அம்சவர்தன் -அஜய்
 மோனிகா -திபிகா
 நாசர்
 லிவிங்ஸ்டன்
 வடிவேலு
 கருணாஸ்
 பிரமீட் நடராஜன்
 தலைவாசல் விஜய்
 சிம்ரன் -கௌரவத் தோற்றம்

தயாரிப்பு 
இந்தத் திரைப்படமானது ஸ்ரீனி வெய்ட்லாவின் 2001 ஆம் ஆண்டு தெலுங்கு திரைப்படமான ஆனந்தத்தில் மறுஆக்கம் ஆகும். முன்னணி நடிகர் ஜெய் ஆகாஷ் அதே கதாப்பாத்திரத்தில் நடித்தார்.

ஆதாரங்கள் 

இந்தியத் தமிழ்த் திரைப்படங்கள்
லிவிங்ஸ்டன் நடித்த திரைப்படங்கள்
2003 தமிழ்த் திரைப்படங்கள்
தலைவாசல் விஜய் நடித்த திரைப்படங்கள்
சண்டை (திரைப்படம்)

சண்டை 2008 [2] இல் வெளிவந்த தமிழ்த் திரைப்படமாகும். இத்திரைப்படத்தை சக்தி சிதம்பரம் இயக்கினார். சுந்தர். சி மற்றும் ரம்யா ராஜ் முக்கிய கதாப்பாத்திரத்தில் நடித்திருந்தனர்.

இப்படத்திற்கு தினா இசையமைத்துள்ளார்.

இத்திரைப்படம் இந்தியாவில் மொழியில் ஜங்காஸ் என்ற பெயரில் மொழிமாற்றம் செய்யப்பட்டது.

இத்திரைப்படம் அக்‌ஷன், நகைச்சுவை, ட்ராமா கலந்த மசாலா படம் ஆகும். இதில் சுந்தர் சி. - விவேக் கூட்டணியின் நகைச்சுவைக் கலாட்டா ரசிகர்கள் மத்தியில் சிறந்த வரவேற்பைப் பெற்றமை குறிப்பிடத்தக்கது. ஆனால் ஏற்கனவே வெளியான மாப்பிள்ளை போன்ற திரைப்படங்களின் பாதிப்பு மற்றும் லாஜிக் மீறல்கள் பல இருப்பதாக விமர்சனங்கள் வந்தமை குறிப்பிடத்தக்கது.

நடிகர்கள் 

 சுந்தர் சி. as கதிரேசன் (கத்தி)
 ரம்யா ராஜ் -அபி
 நமிதா கபூர் (நடிகை) நீக்கல் சின்னக்கிளி
 நதியா as தங்கலட்சுமி
 விவேக் தங்கபாண்டி
 நெப்போலியன் மாவட்ட ஆட்சியர் (தங்கலட்சுமியின் கணவர்)
 லாலு அலெக்ஸ் பால்பாண்டி, கத்தியின் தந்தை
 மிதுன் தேஜஸ்வி
 தண்டபாணி
 ரவி மரியா
 ராஜ்கபூர் (இயக்குநர்)
 தளபதி தினேஷ்
 விச்சு விஸ்வநாத்
 மீரா கிருஷ்ணன் கத்தியின் அம்மா
 பரவை முனியம்மா கத்தியின் பாட்டி
 ஜோதிலட்சுமி மணியின் அம்மா
 டெல்லி குமார்
 உமா பத்மநாபன் டிஎஸ்பி
 சுஜா வருனே ஐட்டம் பாடல்

பாடல்
இத் திரைப்படத்திற்கு தீனா இசையமைத்திருந்தார்.

திரைப்படத்தின் யூடியூப் இணைப்பு - https://www.youtube.com/watch?v=9OOUexF9cfk

தயாரிப்பு 
2007 ஆம் ஆண்டு இயக்குநர் சக்தி சிதம்பரத்தின் படத்தில் இணைவதாக சுந்தர் சி. இனால் அறிவிக்கப்பட்டிருந்தது. ஆரம்பத்தில் திரைப்படத்திற்கு "பொறுக்கி" என்று தலைப்பு வைக்கப்பட்டிருந்தது. பிறகு தலைப்பு "அதிருதில்ல" மற்றும் "மகமகம்" என்று மாற்றப்பட்டது.

விமர்சனம் 
Rediff இணையமானது இதனை லாஜிக் இல்லாதது என்றும் மாமி மற்றும் மருகன் இடையிலான சண்டைக் காட்சிகள் ஏற்கனவே வெளியான "பூவா தலையா" மற்றும் "மாப்பிள்ளை" போன்ற படங்களை நினைவு படுத்துவதாக இருந்ததாக கூறியிருந்தது. அத்துடன் Behindwoods இணையம் "நீங்கள் சக்தி சிதம்பரத்தின் படங்களைப் பார்க்க செல்லும் போது ஒன்றையும் எதிர்பார்க்க அவசியமில்லை. அவரது படங்கள் முற்றிலும் பொழுது போக்குகளுக்காகவே எடுக்கப்பட்டிருக்கும்" என்று கூறியிருந்தது. சிபி இணையத்தளம், இது மிகவும் பிற்போக்குத் தனமான அழகுணர்வற்ற, லாஜிக் இல்லாத படம் என்று கூறியிருந்தது.

ஆனால் திரைப்படம் வெற்றிப்படமாகவே அமைந்தது.

ஆதாரங்கள்

வெளி இணைப்புகள்

இந்தியத் தமிழ்த் திரைப்படங்கள்
2008 திரைப்படங்கள்
2008 தமிழ்த் திரைப்படங்கள்
நெப்போலியன் நடித்த திரைப்படங்கள்
நதியா நடித்த திரைப்படங்கள்
விவேக் நடித்த திரைப்படங்கள்